ਸੋਸ਼ਲ: ਐਮਜੇ ਅਕਬਰ ਦੇ ਅਸਤੀਫ਼ੇ ’ਤੇ ਕਿਹੋ ਜਿਹੀ ਸੋਸ਼ਲ ਪ੍ਰਤੀਕਿਰਿਆ\nਵਿਦੇਸ਼ ਦੌਰੇ ਤੋਂ ਆ ਕੇ ਅਕਬਰ ਨੇ ਸੰਕੇਤ ਦਿੱਤੇ ਸਨ ਕਿ ਉਹ ਅਸਤੀਫ਼ਾ ਨਹੀਂ ਦੇਣਗੇ ਪਰ ਤਿੰਨਾਂ ਦਿਨਾਂ ਵਿੱਚ ਹੀ ਕਹਾਣੀ ਬਦਲ ਗਈ।

ਐਮਜੇ ਅਕਬਰ ਨੇ ਆਪਣੇ ਅਸਤੀਫ਼ੇ ਵਾਲੇ ਬਿਆਨ ਵਿਚ ਲਿਖਿਆ ਹੈ, ' ਮੈਂ ਨਿੱਜੀ ਤੌਰ ਉੱਤੇ ਅਦਾਲਤ ਤੋਂ ਨਿਆਂ ਲੈਣ ਦਾ ਫ਼ੈਸਲਾ ਕੀਤਾ ਹੈ, ਅਸਤੀਫ਼ਾ ਦੇਣ ਦਾ ਫ਼ੈਸਲਾ ਮੈਂ ਖੁਦ ਲਿਆ ਹੈ, ਮੈਂ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਤੇ ਵਿਦੇਸ਼ ਮੰਤਰੀ ਸੁਸ਼ਮਾ ਸਵਰਾਜ ਦਾ ਧੰਨਵਾਦੀ ਹਾਂ ਜਿਨ੍ਹਾਂ ਮੈਨੂੰ ਕੰਮ ਕਰਨ ਦਾ ਮੌਕਾ ਦਿੱਤਾ ਹੈ।'

ਇਸ ਅਸਤੀਫ਼ੇ ਦੀ ਮੰਗ ਦੇਸਭਰ ਦੀਆਂ ਔਰਤਾਂ ਕਰ ਰਹੀਆਂ ਸਨ

ਇਸ ਅਸਤੀਫ਼ੇ ਦੀ ਮੰਗ ਦੇਸਭਰ ਦੀਆਂ ਔਰਤਾਂ ਕਰ ਰਹੀਆਂ ਸਨ। ਅੱਠ ਅਕਤੂਬਰ ਨੂੰ ਪੱਤਰਕਾਰ ਪ੍ਰਿਯਾ ਰਮਾਨੀ  ਨੇ ਐਮਜੇ ਅਕਬਰ ਉੱਤੇ ਉਸਦੇ ਸੰਪਾਦਕ ਹੁੰਦੇ ਹੋਏ ਜਿਨਸੀ ਸ਼ੋਸ਼ਣ ਕਰਨ ਦਾ ਇਲਜ਼ਾਮ ਲਾਇਆ ਸੀ।

ਇਸ ਤੋਂ ਬਾਅਦ 20 ਔਰਤਾਂ ਨੇ ਅਕਬਰ ਉੱਤੇ ਅਜਿਹੇ ਇਲਜ਼ਾਮ ਲਗਾਏ ਸਨ। ਅਕਬਰ ਨੇ ਪ੍ਰਿਯਾ ਖ਼ਿਲਾਫ਼ ਅਪਰਾਧਿਕ ਮਾਣਹਾਨੀ ਦਾ ਮੁਕੱਦਮਾ ਦਰਜ ਕਰਵਾਇਆ ਸੀ। ਪਰ ਹੁਣ ਵੱਧਦੇ ਦਬਾਅ ਕਾਰਨ ਉਨ੍ਹਾਂ ਨੂੰ ਅਸਤੀਫ਼ਾ ਦੇਣ ਪਿਆ  ਹੈ। 

ਹਾਲਾਂਕਿ ਐਤਵਾਰ ਨੂੰ ਜਦੋਂ ਉਹ ਵਿਦੇਸ਼ ਯਾਤਰਾ ਤੋਂ ਵਾਪਸ ਆਏ ਤਾਂ ਉਨ੍ਹਾਂ ਨੇ ਸੰਕੇਤ ਦਿੱਤੇ ਸਨ ਕਿ ਉਹ ਅਸਤੀਫ਼ਾ ਨਹੀਂ ਦੇਣਗੇ ਪਰ ਤਿੰਨਾਂ ਦਿਨਾਂ ਵਿੱਚ ਹੀ ਕਹਾਣੀ ਬਦਲ ਗਈ।

ਇਹ ਵੀ ਪੜ੍ਹੋ:

ਸਿਆਸੀ ਪ੍ਰਤਿਕਿਰਆਵਾਂ

ਕਾਂਗਰਸ ਨੇ ਉਨ੍ਹਾਂ ਦੇ ਅਸਤੀਫ਼ਾ ਦਾ ਸੁਆਗਤ ਕੀਤਾ ਹੈ। ਪਾਰਟੀ ਦੇ ਨੇਤਾ ਸੰਜੇ ਝਾ ਨੇ ਕਿਹਾ, "ਜੋ ਵੀ ਹੋਵੇ। ਚਾਹੇ ਬਾਲੀਵੁੱਡ ਦਾ ਹੋਵੇ ਜਾਂ ਨੇਤਾ ਹੋਵੇ ਜਾਂ ਸੈਲੀਬ੍ਰਿਟੀ ਹੋਵੇ। ਨਿਯਮ ਸਭ ਲਈ ਇੱਕੋ ਜਿਹੇ ਹੋਣੇ ਚਾਹੀਦੇ ਹਨ। 

ਜੇਕਰ ਔਰਤਾਂ ਬੋਲ ਰਹੀਆਂ ਹਨ ਤਾਂ ਉਸ ਵਿੱਚ ਕੋਈ ਸਾਜ਼ਿਸ਼ ਤਾਂ ਨਹੀਂ ਕਰ ਰਹੀਆਂ ਹੋਣਗੀਆਂ। ਜਿਨ੍ਹਾਂ 'ਤੇ ਵੀ ਅਜਿਹੇ ਇਲਜ਼ਾਮ ਲੱਗੇ ਹਨ, ਉਨ੍ਹਾਂ ਨੂੰ ਆਪਣੇ ਅੰਦਰ ਝਾਤੀ ਮਾਰਨ ਲੋੜ ਹੈ।"

ਮਹਿਲਾ ਕਮਿਸ਼ਨ ਵੀ ਇਸ ਫ਼ੈਸਲੇ ਦੇ ਪੱਖ 'ਚ ਦਿਖਿਆ ਹੈ। ਕਮਿਸ਼ਨ ਦੀ ਪ੍ਰਧਾਨ ਰੇਖਾ ਸ਼ਰਮਾ ਨੇ ਕਿਹਾ, "ਇਸ ਫ਼ੈਸਲੇ ਦਾ ਸੁਆਗਤ ਕਰਦੀ ਹਾਂ। ਕਿਤੇ ਨਾ ਕਿਤੇ ਜਾਂਚ ਪੂਰੀ ਹੋਣ ਤੱਕ ਅਸਤੀਫ਼ਾ ਮੰਗਿਆ ਗਿਆ ਹੋਣਾ। ਮਹਿਲਾ ਕਮਿਸ਼ਨ ਇਸ ਨਾਲ ਖੁਸ਼ ਹੈ ਅਤੇ ਇਸ ਦਾ ਸੁਆਗਤ ਕਰਦਾ ਹੈ।"

ਮੋਦੀ ਸਰਕਾਰ ਨੇ ਮੰਤਰੀ ਰਾਮਦਾਸ ਅਠਾਲਵੇ ਨੇ ਏਐਨਆਈ ਨੂੰ ਕਿਹਾ, "ਵਿਰੋਧੀ ਧਿਰ ਨੈਤਿਕਤਾ ਦੇ ਆਧਾਰ 'ਤੇ ਅਸਤੀਫ਼ੇ ਦੀ ਮੰਗ ਕਰ ਰਿਹਾ ਸੀ। ਉਨ੍ਹਾਂ 'ਤੇ ਲੱਗੇ ਇਲਜ਼ਾਮਾਂ ਦੀ ਸਹੀ ਤਰੀਕੇ ਨਾਲ ਜਾਂਚ ਹੋਣੀ ਚਾਹੀਦੀ ਹੈ।"

ਦਿੱਲੀ ਮਹਿਲਾ ਕਮਿਸ਼ਨ ਦੀ ਪ੍ਰਧਾਨ ਸਵਾਤੀ ਮਾਲੀਵਾਲ ਨੇ ਅਸਤੀਫ਼ੇ ਦਾ ਸਿਹਰਾ #MeToo ਮੁਹਿੰਮ ਨੂੰ ਦਿੱਤਾ

ਦਿੱਲੀ ਮਹਿਲਾ ਕਮਿਸ਼ਨ ਦੀ ਪ੍ਰਧਾਨ ਸਵਾਤੀ ਮਾਲੀਵਾਲ ਨੇ ਕਿਹਾ, "ਆਖ਼ਰਕਾਰ ਐਮਜੇ ਅਕਬਰ ਨੇ ਅਸਤੀਫ਼ਾ ਦੇ ਦਿੱਤਾ। ਉਨ੍ਹਾਂ 'ਤੇ ਸ਼ਰਮ ਆਉਂਦੀ ਹੈ, ਜਿਨ੍ਹਾਂ ਨੇ ਅਜੇ ਤੱਕ ਇਸ ਨੂੰ ਹੁਣ ਤੱਕ ਟਾਲਿਆ। ਇਸ ਅਸਤੀਫ਼ੇ ਦਾ ਸਿਹਰਾ ਕੇਂਦਰ ਜਾਂ ਅਕਬਰ ਨੂੰ ਨਹੀਂ ਬਲਕਿ #MeToo ਮੁਹਿੰਮ ਨੂੰ ਜਾਂਦਾ ਹੈ।"

ਸਵਰਾਜ ਇੰਡੀਆ ਦੇ ਮੁਖੀ ਯੋਗਿੰਦਰ ਯਾਦਵ ਨੇ ਟਵੀਟ...\n\ntl;dr:
#MeToo ਮੁਹਿੰਮ ਕਾਰਨ ਆਖ਼ਰਕਾਰ ਮੋਦੀ ਦੇ ਵਿਦੇਸ਼ ਰਾਜ ਮੰਤਰੀ ਐਮ ਜੇ ਅਕਬਰ ਨੇ ਆਪਣੇ ਅਹੁਦੇ ਤੋਂ ਅਸਤੀਫ਼ਾ ਦੇ ਦਿੱਤਾ ਹੈ।